CELEX: C2005/205/02
Language: el
Date: 2005-08-20 00:00:00
Title: Απόφαση του Δικαστηρίου (πέμπτο τμήμα), της 30ής Ιουνίου 2005, στην υπόθεση C-165/03 (αίτηση του Landgericht Stuttgart) για την έκδοση προδικαστικής αποφάσεως: Mathias Längst παρισταμένων των SABU Schuh και Marketing GmbH κ.λπ. (Οδηγία 69/335/EOK — Έμμεσοι φόροι επί των συγκεντρώσεων κεφαλαίων — Συμβολαιογραφικές δαπάνες — Συμβολαιογράφος έχων την ιδιότητα του δημοσίου υπαλλήλου — Καταβολή ενός εφάπαξ ποσού της αμοιβής στο Δημόσιο)

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 30ής Ιουνίου 2005
   στην υπόθεση C-165/03 (αίτηση του Landgericht Stuttgart) για την έκδοση προδικαστικής αποφάσεως: Mathias Längst παρισταμένων των SABU Schuh και Marketing GmbH κ.λπ. (1)
   
   (Οδηγία 69/335/EOK - Έμμεσοι φόροι επί των συγκεντρώσεων κεφαλαίων - Συμβολαιογραφικές δαπάνες - Συμβολαιογράφος έχων την ιδιότητα του δημοσίου υπαλλήλου - Καταβολή ενός εφάπαξ ποσού της αμοιβής στο Δημόσιο)
   (2005/C 205/02)
   Γλώσσα διαδικασίας: η γερμανική
   Στην υπόθεση C-165/03, με αντικείμενο αίτηση εκδόσεως προδικαστικής αποφάσεως, δυνάμει του άρθρου 234 ΕΚ, την οποία υπέβαλε το Landgericht Stuttgart (Γερμανία), με απόφαση της 7ης Απριλίου 2003 που περιήλθε στο Δικαστήριο στις 10 Απριλίου 2003, στο πλαίσιο της δίκης Mathias Längst, παρισταμένων των: SABU Schuh & Marketing GmbH, Präsident des Landgerichts Stuttgart, Bezirksrevisor des Landgerichts Stuttgart, το Δικαστήριο (πέμπτο τμήμα), συγκείμενο από τους R. Silva de Lapuerta, πρόεδρο τμήματος, R. Schintgen (εισηγητή) και J. Makarczyk, δικαστές, γενικός εισαγγελέας: A. Tizzano γραμματέας: M.-F. Contet, κύρια υπάλληλος διοικήσεως, εξέδωσε στις 30 Ιουνίου 2005 απόφαση με το ακόλουθο διατακτικό:
   Η οδηγία 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/EOK του Συμβουλίου, της 10ης Ιουνίου 1985, έχει την έννοια ότι τα δικαιώματα και τέλη για την κατάρτιση συμβολαιογραφικού εγγράφου, από συμβολαιογράφο έχοντα την ιδιότητα του δημοσίου υπαλλήλου, για δικαιοπραξία εμπίπτουσα στο πεδίο εφαρμογής της ως άνω οδηγίας όπως τροποποιήθηκε, αποτελούν φόρο κατά την έννοια της οδηγίας αυτής, εάν, δυνάμει της εφαρμοστέας εθνικής νομοθεσίας, αφενός, οι έχοντες την άδεια να ασκούν συμβολαιογραφικά καθήκοντα δεν είναι αποκλειστικώς συμβολαιογράφοι έχοντες την ιδιότητα του δημοσίου υπαλλήλου, είναι δε οι ίδιοι δανειστές των επίμαχων δικαιωμάτων και τελών, και, αφετέρου, οι συμβολαιογράφοι δημόσιοι υπάλληλοι υποχρεούνται να καταβάλλουν μέρος των εν λόγω δικαιωμάτων και τελών στο Δημόσιο, το οποίο χρησιμοποιεί αυτά τα έσοδα για τη χρηματοδότηση του έργου του.
   
      (1)  ΕΕ C 213 της 6.9.2003.